รื้อทำเขื่อนคลองลาดพร้าว 
3 พันหลังกว่า 1 หมื่น 3 พันคนรุกล้ำ-กทม.คาดใช้เวลา 4 ปีเสร็จ,เมื่อวันที่ 18 มี.ค.58 นายกังวาฬ สุวรรณดี ผอ. สำนักการระบายน้ำ กทม. กล่าวว่า กทม.อยู่ระหว่างการแก้ปัญหาบ้านเรือนที่ปลูกสร้างบ้านรุกล้ำพื้นที่คลองสาธารณะ ตามนโยบายของรัฐบาล โดยเฉพาะคลองลาดพร้าว ทั้งนี้คลองลาดพร้าวเป็นคลองที่อยู่ในพื้นที่ของกรมธนารักษ์ ตั้งในพื้นที่ 8 เขต ได้แก่เขตห้วยขวาง จตุจักร หลักสี่ ดอนเมือง สายไหม บางเขน ลาดพร้าว และวังทองหลาง ซึ่งจะมีชื่อเรียกแตกต่างกันในแต่ละพื้นที่ โดยจากการสำรวจพบว่ามีบ้านเรือนที่รุกล้ำพื้นที่คลองจำนวนกว่า 3,000 หลังคาเรือน มีประชาชนจำนวนกว่า 13,900 คน ทั้งนี้ กทม.จะประสานกับทางกระทรวงการพัฒนาสังคมฯ จัดหาที่อยู่อาศัยให้ จากนั้น กทม.จะสร้างแนวเขื่อนป้องกันน้ำท่วมในคลอง แต่เนื่องจากคลองมีความกว้างไม่เท่ากันตลอดทั้งแนว กทม.จึงจะก่อสร้างเขื่อนป้องกันน้ำท่วมโดยกำหนดระยะความกว้างของคลองให้ได้ 38 เมตรตลอดแนว ดังนั้น บ้านเรือนที่อยู่ในพื้นที่ความกว้าง 38 เมตรจะต้องรื้อถอนออกไป สำหรับเขื่อนป้องกันน้ำท่วมริมคลองลาดพร้าวจะมีระยะทางสองฝั่งคลองรวมกว่า 40 กิโลเมตร ซึ่งขณะนี้ กทม.ได้รับงบประมาณในการแก้ปัญหาบ้านเรือนรุกล้ำและงบประมาณในการก่อสร้างเขื่อนบริเวณคลองลาดพร้าวจากรัฐบาลจำนวนกว่า 2,400 ล้าน ซึ่งคาดว่าจะใช้เวลาในการดำเนินการทั้งสิ้นรวม 4 ปี ในการก่อสร้างเขื่อน และรื้อถอนบ้านเรือนที่รุกล้ำคลองออกได้จนหมด.
เมื่อวันที่ 18 มี.ค.58 นายกังวาฬ สุวรรณดี ผอ. สำนักการระบายน้ำ กทม. กล่าวว่า กทม.อยู่ระหว่างการแก้ปัญหาบ้านเรือนที่ปลูกสร้างบ้านรุกล้ำพื้นที่คลองสาธารณะ ตามนโยบายของรัฐบาล
คลองลาดพร้าว,สร้างเขื่อน,ปัญหา,บ้านเรือน,รุกล้ำพื้นที่,คลองสาธารณะ,ทีมข่าวกทม.,ข่าวฉบับพิมพ์,ข่าว,ไทยรัฐออนไลน์